《台城路 灯影》
清代·姚燮

凤凰城阙疑天上，荡摇万千星影。射树乌啼，照山黛媚，此外水烟平凝。

迢迢隐隐。恰江月初沉，夕风未紧。添写秋痕，藕田一曲响笭箵。

看伊颤红晕绿，似萤流空际，明灭不定。水角窗移，柳阴帘闪，怯否露凉云冷。

碧蛾飞尽。问几处歌阑，几人酒醒。佛阁钟高，斗斜银汉迥。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。